सामग्री: श्रीपाद छिंदम यांना अटक करण्यात आली आहे.

शुक्रवारी सकाळी :

श्रीपाद छिंदम यांनी महापालिका कर्मचारी अशोक बिडवे यांना प्रभागातील कामासंदर्भात फोन लावला. या फोनवरचं कथित संभाषण सध्या सोशल मीडियावर व्हायरल झालं आहे. (या संभाषणाची सत्यता आम्ही पडताळू शकत नाही.) यात छिंदम यांनी बिडवेंकडे माणसं न पाठवल्याबद्दल विचारणा केली. त्यावर बिडवे म्हणाले की, शिवजयंतीनंतर माणसं पाठवता येतील. त्यानंतर छिंदम यांनी रागात शिवजयंतीविषयी आक्षेपार्ह शब्द वापरले.

बिडवे यांनी या संभाषणाची तक्रार कामगार युनियनकडे करत त्यांना संभाषण ऐकवलं. महापालिकेच्या इमारतीला टाळं ठोकत कर्मचारी संघटनेनं बंद पाळला.

शुक्रवारी दुपारी :

त्यानंतर काही वेळातच ही संभाषणाची क्लिप सोशल मीडियावर व्हायरल झाली. लगेच तीव्र प्रतिक्रिया उमटायला सुरुवात झाली.

नगरसह राज्यभरात या घटनेचे तीव्र पडसाद उमटले.

अहमदनगर शहरात तणाव निर्माण झाला. नगरसह महाराष्ट्रातील इतर शहरांमधून छिंदम यांचा निषेध सुरू झाला. 

छत्रपती प्रतिष्ठान आणि संभाजी ब्रिगेडच्या कार्यकर्त्यांनी छिंदम यांच्या खाजगी कार्यालयाची आणि घराची तोडफोड केली.

शिवसेना आणि राष्ट्रवादी यांनी छिंदम यांच्या विरोधात मोर्चे काढले. शिवसेनेने माजी आमदार अनिल राठोड यांच्या नेतृत्वाखाली तोफखाना पोलीस स्टेशनला जाऊन गुन्हा दाखल केला. मनसेने छिंदम यांच्या पुतळ्याचं दहन केलं. 

जमावाने छिंदम यांच्या महापालिकेतील दालनाला चपलांचा हार घातला. पालिकेतील सर्व नामफलक तोडून टाकले. 

शुक्रवारी संध्याकाळी :

छिंदम हे भाजपचे नेते आहेत. या वादाल राजकीय वळण लागताच भाजपचे स्थानिक खासदार दिलीप गांधी, त्यांचे पुत्र सुवेंद्र गांधी आणि पालकमंत्री राम शिंदे यांच्या कार्यालयावर दगडफेक करण्यात आली.

छिंदम यांना न्यायालयीन कोठडी मिळाली आहे.

गुन्हा दाखल होण्यापूर्वीच तणावाचं वातावरण निर्माण झाल्याचं पाहून छिंदम भूमिगत झाले. त्यापूर्वी त्यांनी सोशल मीडियासाठी एक व्हीडिओ मेसेज तयार केला होता. त्यात त्यांनी म्हटलं, "फोनवर माझ्याकडून काही चुकीचे शब्द निघाले. मी सर्व महाराष्ट्राची माफी मागतो. सर्व समाजबांधव माफ करतील अशी अपेक्षा व्यक्त करतो. जो काही आक्रोष असेल तो सोसण्यास मी तयार आहे. कर्मचाऱ्याच्या हलगर्जीपणामुळे ही घटना घडली."

भाजपने काढलेलं प्रसिद्धी पत्रक

छिंदम यांच्या माफीने वातावरण शांत झालं नाही. खासदार गांधी यांनी पत्रकार परिषद घेऊन...\nमागील सामग्री खालीलप्रमाणे सारांशित केली जाऊ शकते:
अहमदनगरचे माजी उपमहापौर श्रीपाद छिंदम यांनी शिवजयंतीविषयी केलेल्या आक्षेपार्ह वक्तव्याचे पडसाद शुक्रवारपासून महाराष्ट्रात उमटत आहेत. आतापर्यंत या प्रकरणात काय काय घडलं ते पाहू या.